Seld timunent n Lezzayer, tasekla taqbaylit teǧǧuǧeg s usuqel n kra n yidlisen ibeṛṛaniyen (Molière, Brecht... atg), ticeqqufin n umezgun id-yesmuḥyet Muḥya ɣer teqbaylit akked wayen akk id-yesnulfa. Di tallit n 80-90, banent-d tewsatin timaynutin, am ungal, garasen « Asfel » 1981, d « Faffa »1986 n Racid Ɛellic; «Askuti »1983 i yura Saɛid Saɛid. Deg useggas n 1998, yessufeɣ-d Kamal Buɛmara ammud n tullisin « Nekkni d wiyyiḍ ». Seg wassnni ar ass-a azal n 100 n ungalen d wammuden n tullisin id-yeffɣen.